16.4.2024

**הודעה לעיתונות**

**ירושלים לפני תל אביב-יפו: רשימת הערים המסוכנות לנהגים צעירים**

**עו"ד יניב יעקב מנכ"ל עמותת אור ירוק: "צעירים מבצעים יותר עבירות תנועה מחלקם בבעלי הרישיונות ומעורבים בתאונות קטלניות בשיעור גבוה יותר מחלקם היחסי במצבת הנהגים. במשרד התחבורה והבטיחות בדרכים חייבים ליישם תכנית רב שנתית אשר תתמקד תהליך הכשרת הנהג ותקופת הליווי שלו"**

37% מהנהגים באום אל פאחם שנפגעו בתאונות דרכים הם **נהגים צעירים עד גיל 24** – הכי הרבה מכל הערים בארץ, כך עולה מניתוח של עמותת אור ירוק לנתוני הלמ"ס.

בעמותת אור ירוק ניתחו את **חלקם היחסי** של נהגים צעירים (רכב פרטי ואופנועים עד גיל 24) שנפגעו בתאונות דרכים בערים בחמש שנים (2022-2018), מתוך כלל הנהגים שנפגעו באותן שנים בערים. במסגרת הבדיקה נבדקו ערים מעל 50 אלף תושבים. **הערה**: הבדיקה כוללת את מספר הנהגים הצעירים לפי מקום התאונה ולא לפי מקום מגורים של הנפגע.

מניתוח הנתונים עולה כי בערים ערביות שיעור הנהגים הצעירים הנפגעים בתאונות דרכים גבוה מאוד. שלוש הערים הערביות הגדולות - אום אל פאחם, רהט ונצרת נמצאות בין עשרת הערים הראשונות בשיעור הנהגים הצעירים הנפגעים מכלל הנהגים.

אחרי **אום אל פאחם** אשר ממוקמת במקום הראשון והגרוע, נמצאת **רהט** כאשר 34% מכלל הנהגים שנפגעו בתאונות דרכים בעיר בחמש שנים היו נהגים צעירים. **אילת** במקום השלישי כאשר 33% מכלל הנהגים שנפגעו בתאונות דרכים בעיר היו נהגים צעירים. **בית שמש** (32%) ונהריה(32%) סוגרות את חמשת הערים עם שיעור הנהגים הצעירים הנפגעים בתאונות דרכים מכלל הנהגים הגבוה בארץ.ֵ

**תל אביב-יפו** אשר נפגעו בה הכי הרבה נהגים צעירים בתאונות דרכים בחמש שנים (6,076 נהגים צעירים), נמצאת במקום ה-34 עם שיעור של 21% נפגעים מכלל הנהגים שנפגעו בעיר – אחד מכל חמישה נהגים שנפגעו.

**ירושלים** נמצאת במקום ה-8 במדד הנהגים הצעירים הנפגעים בתאונות מכלל הנהגים הנפגעים בתאונות בעיר (29%).

**נס מודיעין עלית** (14%) **מודיעין-מכבים-רעות** (19%) **ונס ציונה** (20%) הן הערים עם שיעור הנהגים הצעירים **הנמוך ביותר** אשר נפגעו בתאונות דרכים מתוך כלל הנהגים שנפגעו בתאונות דרכים בעיר בחמש שנים (2022-2018).

**עו"ד יניב יעקב מנכ"ל עמותת אור ירוק: "נהגים צעירים הם אוכלוסייה עם מאפייני נהיגה ייחודיים החושפים אותם לסכנה גדולה יותר להיפגעות ולמעורבות בתאונות דרכים. נהיגה בשעות הלילה, לעיתים בעייפות ותחת השפעת אלכוהול הם מאפיינים בולטים בקרבם. בנוסף, לחץ חברתי וחוסר ניסיון בקריאת מפת הסכנות שבכביש מובילים אותם לטעויות קריטיות בקבלת ההחלטות ובשיקול הדעת. בשל כך נהגים צעירים מבצעים יותר עבירות תנועה מחלקם בבעלי הרישיונות ומעורבים בתאונות קטלניות בשיעור גבוה יותר מחלקם היחסי במצבת הנהגים. במשרד התחבורה והבטיחות בדרכים חייבים ליישם תכנית רב שנתית אשר תתמקד תהליך הכשרת הנהג ותקופת הליווי שלו. בנוסף, חייבים לחזק את הנוכחות המשטרתית סביב מקומות הבילוי כדי למנוע נהיגה תחת השפעת אלכוהול. אנחנו מאבדים כל כך הרבה צעירים בכבישים וביישום תכנית פעולה נכונה ניתן להציל חיים ולמנוע צער, סבל וכאב ממשפחות רבות".**

**חלקם היחסי של נהגים צעירים מכלל נפגעי תאונות הדרכים לפי ערים 2022-2018**

|  |  |  |  |
| --- | --- | --- | --- |
| **יישוב - מקום אירוע התאונה** | **סה''כ נהגים נפגעים (2022-2018)** | **נהגים צעירים שנפגעו (2022-2018)** | **אחוז צעירים מנהגים נפגעים** |
| אום אל-פחם | 463 | 173 | 37% |
| רהט | 288 | 98 | 34% |
| אילת | 1,300 | 434 | 33% |
| בית שמש | 688 | 222 | 32% |
| נהרייה | 1,233 | 397 | 32% |
| נצרת | 1,545 | 486 | 31% |
| ראש העין | 1,071 | 327 | 31% |
| ירושלים | 18,074 | 5,293 | 29% |
| הוד השרון | 1,039 | 300 | 29% |
| קריית גת | 789 | 225 | 29% |
| לוד | 980 | 264 | 27% |
| רמלה | 900 | 242 | 27% |
| קריית אתא | 1,690 | 454 | 27% |
| חיפה | 11,191 | 2,891 | 26% |
| רעננה | 1,694 | 430 | 25% |
| בני ברק | 2,432 | 616 | 25% |
| חדרה | 3,495 | 869 | 25% |
| אשקלון | 3,362 | 833 | 25% |
| כפר סבא | 2,429 | 598 | 25% |
| ראשון לציון | 5,065 | 1,243 | 25% |
| עפולה | 1,300 | 315 | 24% |
| בת ים | 3,572 | 861 | 24% |
| ביתר עילית | 104 | 25 | 24% |
| חולון | 6,232 | 1,485 | 24% |
| רמת גן | 5,049 | 1,200 | 24% |
| נתניה | 4,886 | 1,151 | 24% |
| פתח תקווה | 7,494 | 1,764 | 24% |
| הרצלייה | 2,604 | 608 | 23% |
| גבעתיים | 1,250 | 291 | 23% |
| רחובות | 3,027 | 700 | 23% |
| יבנה | 659 | 150 | 23% |
| אשדוד | 5,489 | 1,243 | 23% |
| באר שבע | 8,754 | 1,952 | 22% |
| תל אביב -יפו | 28,508 | 6,076 | 21% |
| נס ציונה | 831 | 163 | 20% |
| מודיעין-מכבים-רעות\* | 72 | 305 | 19% |
| מודיעין עילית | 1,592 | 10 | 14% |

* ניתוח של עמותת אור ירוק לנתוני הלמ"ס

**שנת 2023 – 41 נהגים צעירים הרוגים בתאונות דרכים**

41 נהגים צעירים עד גיל 24, נהרגו בתאונות דרכים בשנת 2023 (נהגי כלי רכב פרטיים ורוכבי אופנועים וקטנועים). בהשוואה לשנת 2014 (עשור לאחור), נרשמה בשנת 2023 עליה בנהגים הצעירים ההרוגים בשיעור של 28%.

בנוסף, בהשוואה לשנת 2022 נרשמה ירידה של שבעה נהגים צעירים הרוגים.

* מקור: למ"ס

**לא רק נהרגים אלא גם הורגים**

יותר מ-100 נהגים צעירים מעורבים בכל שנה בממוצע בתאונות דרכים קטלניות (תאונות עם הרוג אחד לפחות), כלומר פוגעים ונפגעים. 535 נהגים מכלל הגילים מעורבים בתאונות דרכים קטלניות בממוצע בכל שנה. חלקם של הנהגים הצעירים במצבת הנהגים שמעורבים בתאונות דרכים קטלניות נאמד בשיעור של כ-20% (אחד מכל חמישה נהגים) - גבוה ב-33% מחלקם בבעלי הרישיונות הנאמד בשיעור של כ-15%.

**הסברה באמצעות הפחדה? זה לא עובד**

שימוש בטקטיקות 'הלם' ו'הפחדה' כדי ללמד בני נוער על הסיכונים הכרוכים בנהיגה אינו משפר את הבטיחות ואף עלול להחמיר את המצב, כך עולה ממחקר חדש של קרן RAC בבריטניה.

גישות מסורתיות גורסות כי שימוש ב"איום" ו"פחד" אשר פונים לצעירים במטרה להשפיע על התנהגותם כשהם מתחילים לנהוג עשויים להועיל. גישות כאלה יכולות לעורר תגובות הגנתיות או אפילו עוינות. במקום לדבר עם נהגים צעירים על הסיכונים העומדים בפניהם, גישה אינטראקטיבית יותר יכולה להיות טובה יותר, כזו שבה משתפים את העובדות על בטיחות בדרכים ומעודדים משתתפים צעירים להגיע למסקנות משלהם לגבי איך נראית התנהגות נהיגה טובה ובטוחה.

אלו הן מסקנותיה של ד"ר אליזבת בוקס, מנהלת מחקר בקרן RAC ומחברת הדו"ח.

בהעצמת נהגים צעירים עם חינוך לבטיחות בדרכים, ד"ר בוקס טוענת, שהתערבויות בבטיחות בדרכים צריכות להתבסס על ראיות מחקריות ותיאוריה התנהגותית.לטענתה של ד"ר בוקס חינוך לבטיחות בדרכים בקרב בני נוער בגיל בית ספר צריך להיות עדין יותר ואוהד לשינויים הפיזיולוגיים הצעירים.

**לפרטים נוספים: עוז דרור, סמנכ"ל אסטרטגיה, תקשורת, מדיניות וקשרי ממשל עמותת אור ירוק -0505422797**